### Sagsfremstilling

**Orientering fra udvalgsformanden:**

Møder med lodsejere vedr. den Grønne Trepart.

**Orientering fra øvrige medlemmer:**

**Orientering fra forvaltningen:**
**Affaldsplan**
Tønder Kommunes affaldsplan sætter fokus på, at der skal sorteres mere husholdningsaffald fra til genanvendelse. Affaldsplanen udpegede, at der skulle laves fællesløsninger for sommerhusområderne [adresse] og [adresse]. [adresse], Janni Simonsen og [adresse] ligner disse to områder, og Forvaltningen vil derfor sætte gang i en lignede proces for Bolilmark, Janni Simonsen og [adresse]. Sommerhusejerne inviteres, til at være med til at finde de rette placeringer af fælles affaldsløsninger med nedgravede beholdere. Arbejdet planlægges igangsat i efteråret 2025.

**Kongsmark**
Forvaltningen har truffet afgørelse vedrørende en anmeldelse om, at hotelbyggeriet ikke opfyldte kravene i BR18 § 233 om tilgængelighed. Afgørelsen er vedlagt som bilag.

Forvaltningen har modtaget et foreløbigt notat fra Dansk Brandteknisk Institut om hotelbyggeriet indplacering i brandklasse 1. Notatet konkluderer, at det er sandsynligt, at byggeriet kan indplaceres i brandklasse 1, men at der mangler dokumentation for, at byggeriet lever op til kravene i brandklasse 1. Forvaltningen har efterspurgt yderligere dokumentation fra nuværende ejer.

**Vigepladser på [adresse], [adresse] er i budget 2025 afsat 0,9 mio. kr. til anlæg af de nødvendige vigepladser. Opgaven er nu løst til en samlet pris på 0,55 mio. kr. Dette er sket uden jordkøb, da de pågældende lodsejere har stillet jord til rådighed, som deres del af projektet. Der er således 0,35 mio. kr. i uforbrugte midler. Initiativtagerne til Skovlundvej-pladserne har peget på et behov for pladser på [adresse], der er en forlængelse af [adresse]. Strækning er gennemgået med en lokal aktør, og der er peget på 8 steder, hvor pladser kunne gøre gavn. Der er ikke gjort yderligere overfor beboere og brugere, da forvaltningen afventer Teknik & Miljøudvalget accept til at bruge overskydende midler her. Det forventes, at der kan etableres 3-4 pladser for de resterende midler, afhængigt af om der skal købes jord. Det skal bemærkes, at Kommunalbestyrelsen ikke har givet tilladelse til jordkøb.

**Vandudfordringer i [adresse] og Ballum**Grundet ekstraordinær stor mængde nedbør opstod der udfordringer med vand på kørebane, marker og i enkelte boliger.

Onsdag den 30. juli blev [adresse] i [adresse] oversvømmet og vand begyndte at nærme sig boliger. Vejen blev afspærret og i samarbejde med beredskabet blev der pumpet indtil kl. 18.30, hvor vejen kunne igen åbnes. Den 1. august kl. 7.00 kunne det konstateres, at vandet stort set var væk fra vej og bygninger. Årsag til oversvømmelse var, at vandmængder fra vej, boligområdet samt marker ikke kunne passere hurtigt nok gennem en rørføring og derfor stuvede op. [adresse] og Tønder Kommune arbejder på mulige løsninger ift. mulighed for hurtigere afledning fremadrettet.

[adresse] fik om natten til lørdag den 1. august mere end 100 mm. regn, hvilket medførte oversvømmelse af store markarealer samt del af [adresse]. Ved hjælp af gravemaskine og slamsuger blev rør og underføringer gennemgået for at sikre maksimal gennemstrømning. Der var ikke noget af større betydning, og det måtte derfor konkluderes, at det eksisterende system, ikke kan håndtere vandmængder på det plan, men det vil nok også være gældende for flere andre steder i kommunen. Efterfølgende har forvaltningen, sammen med lodsejere, haft en gennemgang af vandløb, rør og grøfter i forhold til mulige tiltag, der kan/bør laves.

**Drikkevandskvalitet**Der er 57 ejendomme, som er omfattet af reglerne om kontrolprogram for drikkevandskvalitet. 23 af ejendommene er nu tilsluttet et alment vandværk – heraf 2 på grund af dårlig vandkvalitet. De andre 21 er tilsluttet et alment vandværk, før de blev udtaget til kontrol. Derudover afventer 7 ejendomme vandværkstilslutning.

Der er blevet udtaget vandprøver på 19 af ejendommene – heraf de 13 med så dårlig vandkvalitet, at vandkvaliteten skal forbedres. Ud af de 13 ejendomme var der på 9 ejendomme akut sundhedsfare ved indtagelse af vandet.

Ved 2 ejendomme er kontrolprogrammet stadig i høring, og 6 ejendomme skal først udtage den krævede vandkvalitets-prøve senere i år.

Der er i uge 31 i 2025 politianmeldt 18 ejendomsejere, der ikke har opfyldt afgørelsen vedrørende kontrolprogram.

**Cykelsti [adresse], status og tidsplan på projekt**Cykelstien er projekteret, og afventer endelig godkendelse, når der er udarbejdet en Jakob Petersen (VVM rapport). Etablering af cykelstien forventes nu at gå i gang i 2. halvår 2026 og afsluttet i januar 2027. I tiden frem til 2026 skal der udarbejdes miljøvurderingsrapport, tilpasning af projektet og beskrivelse af afværgeforanstaltninger. Miljøvurderingsrapporten, tilpasningen af projektet og afværgeforanstaltninger forventes fremlagt for Kommunalbestyrelsen i november 2025. Herefter skal projektet i udbud.

Forvaltningen har modtaget henvendelse om, at der midlertidigt laves yderligere hastighedsbegrænsning på dele af strækningen. Forvaltningen har henledt politiets opmærksomhed på, at der lokalt er en opfattelse af, at der bliver kørt for stærkt på strækningen.

**Oversigtsforhold og fremkommelighed i krydset Kirkestien/Slotsgaden i [adresse]**
Forvaltningen har fået en henvendelse om biler, der parkeres for tæt på krydset, hvilket påvirker oversigtsforholdene og fremkommeligheden. Forvaltningen sikrer, at der i en periode er øget parkeringskontrol, og undersøger mulighederne for at markere på kantstenene, hvor standsnings- og parkeringsforbuddet slutter.

**Henvendelse om etablering af [adresse], Tønder**
Klima- Vækst-og Udviklingsudvalget behandler sag om at Tønder Kommune ønsker at ændre anvendelse, og dermed plangrundlaget for matr. 2878, 2879 og 3921 mellem [adresse] og [adresse] i Tønder på baggrund af projektforespørgslen "Tønder Parken", som ønskes opført på matriklerne. Formålet med [adresse] er, at etablere et naturligt aktivitetsområde for byens borgere samt turister, og skal være et samlingssted for børn og voksne i alle aldre.

**Opladning af Elcykler**
Henvendelse fra Elcykel Forum vedr. placeringer af offentlig tilgængelig opladning af Elcykler.

**Danske digelag**

**Dialogmøde med lokalråd**
Forvaltningen har reserveret den 26. november 2025 til afholdelses af årets Dialogmøde med kommunens lokalråd. Udvalgsmedlemmer opfordres til at komme med input til temaer, der ønskes drøftet med lokalrådene.

**Årshjul**Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne. Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.